b'\n_START_ARTICLE_\nFasli kalendorius\n_START_PARAGRAPH_\nFasli (urd. \xd9\x81\xd8\xb3\xd9\x84\xd9\x89\xe2\x80\x8e, arab. \xd9\x81\xd8\xb5\xd9\x84\xd9\x89\xe2\x80\x8e\xe2\x80\x8e, liet. derlius) kalendorius \xe2\x80\x93 vienas i\xc5\xa1 kalendori\xc5\xb3, kuris naudojamas Piet\xc5\xb3 Indijoje. Kartu su vakarieti\xc5\xa1ku ir musulmoni\xc5\xa1ku kalendoriais jo laikomasi Andhra Prade\xc5\xa1o, Karnatakos, Tamilnado valstijose leid\xc5\xbeiant kai kuriuos vyriausybinius ra\xc5\xa1tus.\n_START_SECTION_\nIstorija\n_START_PARAGRAPH_\nFasli eros chronologij\xc4\x85 suman\xc4\x97 imperatorius Akbaras, siek\xc4\x99s i\xc5\xa1naudoti \xc5\xbeem\xc4\x99 \xc5\xa0iaur\xc4\x97s Indijoje, nes \xc5\xa1iam tikslui musulmon\xc5\xb3 m\xc4\x97nulio kalendorius nebuvo patogus naudoti. Fasli (\xe2\x80\x9ederlius\xe2\x80\x9c) yra kil\xc4\x99s i\xc5\xa1 arabi\xc5\xa1kos s\xc4\x85vokos \xe2\x80\x9eskyrius\xe2\x80\x9c, kuri Indijoje naudota skirstyti sezonus. Eros prad\xc5\xbeia nustatyta nuo imperatoriaus vald\xc5\xbeios prad\xc5\xbeios met\xc5\xb3, t. y. musulmon\xc5\xb3 963\xe2\x80\x93\xc5\xb3j\xc5\xb3 met\xc5\xb3 (1555\xe2\x80\x931556 m.e.). Tai atitiko ind\xc5\xb3 Samvat eros 1612\xe2\x80\x93uosius. Akbaras nur\xc4\x97\xc5\xbe\xc4\x97 649 metus i\xc5\xa1 Samvat eros, kad jie tapt\xc5\xb3 963\xe2\x80\x93aisiais Fasli metais: 1612\xe2\x80\x93649=963. Tokiu b\xc5\xabdu Fasli era atitiko Samvat kalendori\xc5\xb3._NEWLINE_\xc5\xa0is laiko skai\xc4\x8diavimas prigijo \xc4\xafvairiose Indijos dalyse. Piet\xc5\xb3 Indijos Haidarabado regione 1630 m. j\xc4\xaf \xc4\xafved\xc4\x97 Akbaro an\xc5\xabkas imperatorius D\xc5\xbeahan\xc5\xa1achas. Kalendoriaus buvo laikomasi v\xc4\x97liau valdant Asaf Jah dinastijai, kol paskutinis Haidarabado valdovas Asaf Jah VII (1886\xe2\x80\x931967) \xc5\xa1ios teritorijos neprijung\xc4\x97 prie Indijos. Paskirtas gubernatoriumi jis tebesilaik\xc4\x97 Fasli kalendoriaus savo ra\xc5\xa1tuose ir potvarkiuose.'